میللی ساوونما ناظیری حولوصی آکار "تاخیل سازیشی"نین اوزادیلماسی ایله باغلی راضی‌لیق الده اولونماسی باره‌ده ایرلیلییش اولدوغونو بیلدیرب.
ناظیر آکار می‌ین 11-ده تورکیه-نین موغلا شهرینده کئچیریلن "کورتاران-2023" تعلیمی‌نین گؤرکملی موشاهیدچی گونو فعالیتیندن سونرا پرسنل قارشی‌سیندا چیخیش ائدیب.
تورکیه، روسیا و اوکراینا ساوونما ناظیرلرینین معاوینلری ایله بمت رسمی‌لری آراسیندا روسیا-اوکراینا محاربه‌سی‌نین یاراتدیغی اولوسلار آراسی ارزاق بحرانی‌نین حلی ایله باغلی دؤردطرف‌لی گؤروشه توخونان آکار دئییب:
"یاییلان ایلک معلومات‌لار چرچیوه‌سینده ایستانبول-‌داکی گؤروش مثبت اولدو. تاخیل موقاویله‌سی‌نین مدتی‌نین اوزادیلماسی ایله باغلی راضی‌لیق الده ائدیلیر. بونونلا بئله، اوکراینا لیمان‌لاریندا تیجاری گمی‌لریمیز وار. 6 گمی‌نین تهلوکه‌سیز شکیلده اؤلکه‌میزه قایتاریلماسی مؤوضوع سوندا ایلکن اساس‌لاری احتیوا ائدن راضیلاشما الده اولوندونو سؤیله‌دی‌لر. بو ایستیقامتده ایشلریمیزی داوام ائتدیریریک”.
اگه، دوغو آغ دنیزی و قیبریس-دا باش وئرن حادثه‌لرله باغلی آکار بیلدیریب کی، تورکیه یونانیستان باشدا اولماقلا هئچ بیر قونشوسونا قارشی آگرسیو موناسیبت گؤسترمیر.
تورکیه-‌نین اولوسلار آراسی حقوق و مهریبان قونشولوق موناسیبت‌لری چرچیوه‌سینده دیالوق و باریش یولو ایله پروبلئم‌لرین حلی‌نین طرفداری اولدوغونو وورغولایان آکار اونو دا دئییب کی، بیز دئییریک کی، اگه دنیزی دوستلوق دنیزی اولما‌لی‌دیر، هر ایکی طرفین ثروت‌لری عدالت‌لی شکیلده بؤلوشدورولمه‌لی‌دیر، اونلار تهلوکه‌سیزلیک، خوشبخت‌لیک و فیراوان‌لیق ایچینده یاشاما‌لی‌دیرلار. ایکی اؤلکه آراسیندا توریزم دؤورونده، قانونی مهلت گؤره هئچ بیر تعلیم کئچیریلمیر. بیز اونلارا بیلدیردیک کی، بونو گئنیشلندیرمه‌یه حاضیریق و بو مسئله‌نی موذاکیره ائده بیلریک. گؤزلییریک. بیزیم گیزلی گوندمیمیز یوخ‌دور.
